Įsakymas

**DĖL TRAKSĖDŽIO SENIŪNIJOS SENIŪNAIČIŲ ATŠAUKIMO**

2019 m. spalio 7 d. Nr. DĮV-789

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, 33 straipsnio 15 dalimi, Šilalės rajono savivaldybės seniūnaičių rinkimo ir atšaukimo tvarkos aprašo, patvirtinto Šilalės rajono savivaldybės tarybos 2019 m. birželio 21 d. sprendimo Nr. T1-134 ,,Dėl Šilalės rajono savivaldybės seniūnaičių rinkimo ir atšaukimo tvarkos aprašo patvirtinimo“ 1 punktu, 37.4 ir 38.6 papunkčiais:

1. A t š a u k i u nuo 2019 m. spalio 4 d. iš seniūnaičio pareigų Šilalės rajono savivaldybės administracijos Traksėdžio seniunijos seniūnaičius:
	1. Drobūkščių seniūnaitijos – Antaną Paleką;
	2. Nevočių seniūnaitijos – Rozvitą Beržinienę;
	3. Traksėdžio seniūnaitijos – Vilmą Lazdauskienę.
2. Į p a r e i g o j u:
	1. Traksėdžio seniūnijos seniūną šio įsakymo nuorašus įteikti 1 punktu iš pareigų atšauktiems seniūnaičiams;
	2. atšauktus seniūnaičius ne vėliau kaip per 5 darbo dienas nuo šio įsakymo gavimo dienos grąžinti seniūnaičio pažymėjimą, veiklos dokumentus, atsiskaityti už savo, kaip seniūnaičio, veiklai skirtas išmokas.
3. P r i p a ž į s t u netekusiu galios Šilalės rajono savivaldybės administracijos direktoriaus 2018 m. spalio 15 d. įsakymą Nr. DĮV-1161 ,,Dėl Šilalės rajono savivaldybės administracijos Traksėdžio seniūnijoje išrinktų seniūnaičių sąrašo patvirtinimo“.
4. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Traksėdžio seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  |  Valdemaras Jasevičius |